Talous- ja sosiaalikomitean lausunto aiheesta "Ehdotus neuvoston direktiiviksi vaarallisten aineiden maantie-, rautatie- tai sisävesikuljetusten turvallisuusneuvonantajien tutkintovaatimuksista"



Virallinen lehti nro C 407 , 28/12/1998 s. 0118 - 0119



Talous- ja sosiaalikomitean lausunto aiheesta "Ehdotus neuvoston direktiiviksi vaarallisten aineiden maantie-, rautatie- tai sisävesikuljetusten turvallisuusneuvonantajien tutkintovaatimuksista" () (98/C 407/22) Neuvosto päätti 14. huhtikuuta 1998 Euroopan yhteisön perustamissopimuksen 75 artiklan nojalla pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut liikenne- ja tietoliikennejaosto antoi lausuntonsa 15. heinäkuuta 1998. Esittelijä oli Helmut Giesecke. Talous- ja sosiaalikomitea hyväksyi 9. 10. syyskuuta 1998 pitämässään 357. täysistunnossa (syyskuun 9. päivän kokouksessa) seuraavan lausunnon. Äänestyksessä annettiin 116 ääntä puolesta ja yksi vastaan. 1. Johdanto 1.1. Yhtenäisen ja korkean turvallisuustason saavuttamiseksi maantie-, rautatie- ja sisävesikuljetuksissa neuvosto antoi 3. kesäkuuta 1996 direktiivin 96/35/EY vaarallisten aineiden maantie-, rautatie- ja sisävesikuljetusten turvallisuusneuvonantajien nimeämisestä ja ammatillisesta pätevyydestä. 1.2. Jotta kyseistä direktiiviä sovelletaan yhdenmukaisesti, komissio ehdottaa nyt uutta direktiiviä, joka koskee turvallisuusneuvonantajien tutkintovaatimusten yhdenmukaistamista. 1.3. Suoritetun kokeen jälkeen annetulla todistuksella on määrä varmistaa yhtenäinen ja korkea koulutustaso. Kaikkien jäsenvaltioiden on tunnustettava todistus. 1.4. Talous- ja sosiaalikomitea on aina kannattanut korkeinta mahdollista turvallisuustasoa. 2. Komission ehdotuksen pääsisältö 2.1. Komissio katsoo, että tässäkin tapauksessa neuvoston direktiivi on soveltuva menettely oikeudellisen kehyksen luomiseen tutkintovaatimuksia yhdenmukaistettaessa. Oikeudellisena perustana on EY:n perustamissopimuksen 75 artiklan 1 kohdan c alakohta. Näin ollen teksti on merkityksellinen myös Euroopan talousalueen kannalta. 2.2. Koska turvallisuusneuvonantajien EY-koulutustodistus on voimassa kaikissa EU-maissa sekä ETA-maissa, on kaikissa valtioissa taattava yhtä korkeat tutkintovaatimukset. Komission ehdotus palvelee tätä tavoitetta. 2.3. Direktiiviehdotuksessa esitetään ensin ehdotuksen tavoite ja määritetään sen sovellusala sekä keskeiset käsitteet. 2.4. 3 artiklassa säädetään tutkinnon yksityiskohdista: perusdirektiiviin viitaten säädetään vaatimuksista, kysymysluettelosta ja tutkinnon kirjallisesta muodosta. 2.5. 4 artiklassa säädetään turvallisuusvaltuutetun tutkinnon tarkoin määritellyistä poikkeuksista. Valtuutettu saa käsitellä yrityksessä vain tiettyjä vaarallisia aineita. 2.6. Muissa artikloissa säädetään tutkinnon järjestäjälle ja tutkinnon järjestäjän aseman saamiseksi asetettavista vähimmäisvaatimuksista sekä tästä direktiivistä vastaavan komitean noudattamista menettelytavoista. 2.7. Direktiivissä 96/35/EY säädetään, että kyseisten yritysten on viimeistään 31. joulukuuta 1999 nimettävä yksi tai useampia turvallisuusvaltuutettuja. 2.8. Turvallisuusvaltuutetulla on direktiivin 96/35/EY 5 artiklan 1 kohdan mukaan oltava EY-koulutustodistus. 5 artiklan 2 kohdan mukaan hakijan on todistuksen saadakseen osallistuttava koulutukseen ja suoritettava tutkinto. 3. Yleistä 3.1. Komitea on tyytyväinen komission ehdotukseen. Se palvelee direktiivin 96/35/EY soveltamista ja voi siten osaltaan vaikuttaa vaarallisten aineiden kuljetusten turvallisuuden parantamiseen entisestään. 3.2. Yhdenmukaiset säännökset voivat myös vaikuttaa siihen, että estetään jäsenvaltioiden välinen, erilaisista tutkintovaatimuksista aiheutuva ei-toivottu "todistusmatkailu". 4. Erityistä 4.1. Direktiivin 96/35/EY 5 artiklan 2 kohdan mukaista koulutusta ja koetta sekä niitä varten vaadittavia valmisteluja (kysymysluettelon laatiminen, tutkinnon järjestäjien nimeäminen) varten tarvitaan riittävästi aikaa. Kyseisen ajanjakson olisi oltava vähintään 12 kuukauden pituinen. Jäsenvaltioiden olisi näin ollen annettava tarvittavat säännökset vielä ennen tammikuun 1. päivää 1999. Komitea suosittaa, että komissio ottaa tämän ajankohdan ehdotukseensa. 4.2. Komitea ehdottaa 3 artiklan suhteen, että uuteen 6 kohtaan lisätään seuraavat säännökset: a) kokeen kesto; b) koekysymysten määrä vain yhtä tai kahta kuljetusmuotoa koskevan todistuksen osalta; c) minkä asiakirjojen (esim. kansainväliset ja jäsenvaltioiden säädökset) käyttö on sallittu kokeessa. 4.3. Komitea ehdottaa, että 3 artiklan 5 kohta korvataan seuraavasti: "Kysymysten painopisteet on otettava direktiivin 96/35/EY liitteessä II luetelluista aihealueista." 4.4. 4 artiklan 2 kohta olisi poistettava. Komissio ei voi ainakaan aikaavievällä menettelyllä tarkistaa kaikkia sallittuja poikkeuksia. 4.5. 8 artikla on turha, sillä siinä viitataan vain jo olemassa oleviin elimiin. 4.6. 9 artiklan suhteen komitea viittaa kohdan 4.1 yleishuomioihin tutkintovaatimusten mahdollisimman nopeasta soveltamisesta. 4.7. 9 artiklan 1 kohta on ristiriitainen direktiivin 96/35/EY aikataulusäännösten kanssa, sillä niiden mukaan turvallisuusvaltuutetut on nimettävä 1. tammikuuta 2000 mennessä. Koska heidän on osallistuttava ensin koulutukseen ja suoritettava tutkinto, on kyseisen säännöksen soveltamisajankohta 1. tammikuuta 2000 selvästi liian myöhäinen. 4.8. 9 artiklan 3 kohdassa on painovirheestä johtuva väärä ajankohta. Bryssel 9. syyskuuta 1998. Talous- ja sosiaalikomitean puheenjohtaja Tom JENKINS () EYVL C 148, 14.5.1998, s. 21.